OpenLLM-France/wikimedia huggingface dataset:
# Javier Agirre Erauso

    Artikulu hau zinema argazkilari buruzkoa da; beste esanahietarako, ikus «Javier Agirre».
Javier Agirre Erauso (Irun, 1975eko martxoaren 31) gipuzkoar zinema argazki zuzendaria da. Besteak beste, Handia, Loreak, La trinchera infinita filmetan parte hartu du.

## Biografia

Irungo Bidasoa Institutuan Komunikazioetako Elektronika Teknikari ikasketak burutu zituen. Gerora Andoaingo Irudi eta Soinu Eskolan, ESCIVIn alegia, Irudi eta Soinu, eta Argazki zuzendaritza Espezialitateak burutu zituen.

## Filmografia

* Hondar ahoak (2020)
* Urtzen (2020)
* Akelarre (2020)
* Hil kanpaiak (2020)
* Arzak - since 1897 (2020)
* Mateoren ama (2019)
* Ventajas de viajar en tren (2019)
* La trinchera infinita (2019)
* Oreina (2018)
* Dantza (2018)
* Tarde para el recreo (2017)
* Handia (2017)
* Versus (2017)
* El último verano (2016)
* Kalebegiak (2016)
* La invitación (2016)
* Sipo phantasma (2016)
* Renovable (2016)
* Amama (2015)
* Loreak (2014)
* Zarautzen erosi zuen (2014)
* Belarra mozten (2013)
* Cólera (2013)
* El cazador de dragones (2012)
* Deus et machina (2012)
* Hamaiketakoa (2012)
* Urrezko eraztuna (2011)
* Urte berri on amona! (2011)
* El método Julio (2010)
* 80 egunean (2010)
* La casa del Nazareno (2010)
* Sukalde kontuak (2009)
* Lucio (2007)
* Cosmos (2007)
* Eutsi! (2007)
* El relevo (2006)
* Skizo (2006)
* Alabama (2005)
* Aupa Etxebeste! (2005)
* Los otros hijos de Adán (2005)
* Amuak (2004)
* Sahara Marathon (2004)
* Euskal Pilota. Larrua harriaren kontra (2003)
* Mácula (2003)
* Sabor a menta (2003)
* La pescadilla que se muerde la cola (2002)
* Tercero B (2002)
* Buenas noches, papa (2001)
* Anabel duerme (2000)

## Erreferentziak

* ↑ Euskadiko Filmategia. Agirre Erauso, Javier. .
* Datuak: Q12260228
# Javier Aguirre Fernández

    Artikulu hau zinema zuzendari eta gidoigileari buruzkoa da; beste esanahietarako, ikus «Javier Agirre».
Javier Aguirre Fernández (Donostia, 1935eko ekainaren 13a - Madril, 2019ko abenduaren 4a) gipuzkoar zinema zuzendari eta gidoigilea izan zen.

## Biografia

Zinema ikasketak Zinematografia Eskola Ofizialean hasi zituen, Radiocinema, Film Ideal eta Primer Plano aldizkarietan zine kritikari gisa idazten zuen bitartean.
1960ko eta 1970eko hamarkadetan, genero guztietako film komertzialak, beldurratik destapera, film labur esperimental eta abangoardiakoekin tartekatu zituen. Lan horiek Espainiako zuzendari esperimental interesgarriena bihurtu zuten, batez ere «antizinema» kontzeptua bateratzen duten film laburrei esker. Film laburrak Venezia, Donostia, Valladolid, Bilbo eta Estrasburgoko jaialdietan saritu dituzte.
2019ko azaroaren 14an, Esperanza Roy emaztearekin batera, Espainiako Arte eta Zientzia Zinematografikoen Akademiaren urrezko domina jaso zuen.

## Filmografia

| Urtea | Filma | Lana |
| 1987 | El polizón del Ulises | Zuzendari eta gidoigilea |
| 1986 | La monja alférez | Zuzendari eta gidoigilea |
| 1983 | Parchís entra en acción | Zuzendaria |
| 1982 | Vida/Perra | Zuzendaria |
| 1982 | Ni te cases ni te embarques | Zuzendaria |
| 1982 | En busca del huevo perdido | Zuzendari eta gidoigilea |
| 1980 | La guerra de los niños | Zuzendaria |
| 1980 | Los pecados de mamá | Zuzendaria |
| 1977 | Esposa de día, amante de noche | Zuzendaria |
| 1977 | Carne apaleada | Zuzendaria |
| 1974 | El insólito embarazo de los Martínez | Zuzendaria |
| 1973 | El asesino está con los trece | Zuzendaria |
| 1972 | Soltero y padre en la vida | Zuzendaria |
| 1970 | El astronauta | Zuzendaria |
| 1970 | De profesión sus labores | Zuzendaria |
| 1969 | Acto de posesión | Zuzendaria |
| 1968 | Una vez al año, ser hippy no hace daño | Zuzendaria |
| 1967 | Los chicos con las chicas | Zuzendaria |

## Erreferentziak

* ↑ Abizena horrela idaztea euskal herritar horren aukera pertsonala da. Izan ere, Euskaltzaindiak, euskara baturako, Agirre onartu du deitura horren grafiatzat. Ikus Euskal Onomastikaren Datutegia.

## Kanpo estekak

* Artikulua imdb.com
* Euskadiko Filmategia
* Datuak: Q3163127
# Javier Aguirre Onaindía

    Artikulu hau futbolari ohia eta futbol entrenatzaileari buruzkoa da; beste esanahietarako, ikus «Javier Agirre».
Javier Aguirre Onaindía, ezizenez El Vasco edo El Vasco Aguirre (Mexiko Hiria, 1958ko abenduaren 1), futbolari ohia eta futbol entrenatzailea da. Mexikon jaioa, euskal jatorria du.
Mexikoko talde nazionala entrenatu du, eta 2002ko Munduko Txapelketarako sailkatu zuen. Hori baino lehen CF Pachuca taldean aritu zen, zeinekin Mexikoko liga irabazi zuen 1999an. Handik Osasunara igaro zen, non arrakasta handiak lortu zituen, Espainiako Erregeko Kopako finalera jokatzea (2005) eta, taldearen hisotorian lehendabiziz, Champions Leaguerako postuetan sailkatzea (2005-06).

## Kirol ibilbidea
### Jokalari gisa

* Club América - 1979-80
* Los Angeles Aztecs - 1980
* Club América - 1980-1984
* CF Atlante - 1984-1986
* Osasuna - 1986-1987
* CD Guadalajara - 1987-1993

### Entrenatzaile gisa

* CF Atlante - 1995-1996
* CF Pachuca - 1998-2001
* Mexikoko futbol selekzio nazionala- 2001-2002
* Osasuna - 2002-2006
* Atletico Madril - 2006-2009
* Mexikoko futbol selekzio nazionala- 2009-2010
* Real Zaragoza - 2010-2011
* RCD Espanyol - 2012-2014
* Japoniako futbol selekzio nazionala - 2014-2015
* Al Wahda FC - 2015-2017
* Egiptoko futbol selekzio nazionala - 2018-2019
* CD Leganés - 2019-

## Palmaresa

* Mexikoko futbol liga (2):
** Jokalari gisa 1984an (Club América)
** Entrenatzaile gisa 1999an (CF Pachuca)
* CONCACAF Urrezko Kopa (1)
** Entrenatzaile gisa 2009an (Mexikoko futbol selekzio nazionala)

## Erreferentziak

* ↑ https://web.archive.org/web/20101121215939/http://es.fifa.com/worldfootball/clubfootball/news/newsid=1337005.html Vuelve el "Vasco" Aguirre
* Datuak: Q194311
* Multimedia: Javier Aguirre Onaindía / Q194311
# Javi Ulla

Javi Ulla (Iruña Oka, 1965 - ) euskal artista da. Euskal filologia ikasi zuen, baina segituan egin zuen jauzi ikuskizunaren mundura. Aktore, aurrena. Argiztatzaile, gero. Hainbat zuzendari, koreografo, musikari, konposatzaile, aktore, idazle, eszenografo eta konpainiarekin egin du lan, eta bere diseinuek itsasoak zeharkatu dituzte. Irakurle eta zinemazale amorratua, autore asiarrek txundituta daukate.

## Kanpo estekak

* Elkarrizketa Javi Ullari Argia astekarian
* Datuak: Q12260229
# Javier Agirre Iturralde

    Artikulu hau arkitektoari buruzkoa da; beste esanahietarako, ikus «Javier Agirre».
Javier Agirre Iturralde (Donostia 1853- ib., 1939ko azaroaren 29a) gipuzkoar arkitektoa izan zen. Gasteizko Plaza Berriko eta Irungo zabalguneko kioskoak eta Oviedoko Fontán azoka eraiki zituen.

## Kanpo estekak

* Datuak: Q29940320
* Multimedia: Javier Aguirre Iturralde / Q29940320
# Javier Agirre

Javier Agirre hainbat pertsonaren izen-deiturak dira:
* Javier Agirre Iturralde (1850-1909) gipuzkoar arkitektoa;
* Javier Aguirre Fernandez (1935): euskal herritar zinema zuzendari eta gidoigilea;
* Javier Aguirre Onaindía (1958) mexikar futbolari ohia eta futbol entrenatzailea;
* Javier Agirre Erauso (1975): euskal herritar zinema argazkilaria.

## Ikus, gainera

* Agirre
# Izabako anfiteatroa

Izabako anfiteatroa Izaban dagoen antzoki ireki bat da, anfiteatroa adiera garaikidean, Garatxandi parkean kokatua.
2010. urtean inauguratu zen. 300 metro koadroko area bat okupatzen du eta 560 lagunentzako edukiera du. Egitea 230.000 euro kostatu zen, eta horren erdia Nafarroako Gobernuak jarri zuen. Chocarro y Urmeneta arkitektoen bulegoak egin zuen proiektua.

## Erreferentziak

* ↑ «El Presidente Sanz inaugura en Isaba el complejo deportivo y el anfiteatro» www.navarra.es (Noiz kontsultatua: 2021-03-03).
* ↑ «Chocarro y Urmeneta s.l.p. / Arquitectos | Diseño Urbano | Anfiteatro en Isaba. Navarra» www.chyurm.com (Noiz kontsultatua: 2021-03-03).

## Kanpo estekak

* Datuak: Q105672091
# Izabako udaletxea

Izabako udaletxea Nafarroako Erronkaribar haraneko Izaba udalerriko Udalaren egoitza da.

## Kokalekua

Herrigunean dago, Izarjentea kalearen 1. zenbakian, eta San Zipriano elizaren alboan.

## Alkateak

1979tik herriko alkateak hautesle elkarte independenteetako kideak izan dira:

## Kanpo estekak

* Datuak: Q25475976
# Izabako oroipenaren etxea

Izabako oroipenaren etxea (gaztelaniaz: "Casa de la memoria"; frantsesez: "La maison de la mémoire") herri nafar hartako museo etnografikoaren izena da, 2008ko urtarrilean zabaldutakoa.
Erronkari eta Barétouseko ibarrek (Bearno) abian ipinitako "Pax Avant" egitasmoaren barruan dago, Eretako "Maison de la mémoire/Ostau dera memòria" museoarekin batera, Piriniotako alde bietako elkarlana sustatuz.

## Museoaren edukia

Oroipenaren Etxea hiru solairutan banatuta dago: Beheko solairuan edo lehendabizikoan harreragunea eta "Ibarraren izpiritua" eta "Sukunearen epelean" izeneko gelak topa daitezke. Lehenengo gelan sarrerako informazio orokorra ematen dute, eta bigarrenean erronkariar etxeen sukaldearen funtzioa azpimarratzen duten bitartean.
Bigarren solairuan, "Joandako garai baten oroitzapena" izeneko atalean Erronkariko berezko egitura administratiboa gogorarazten du. "Izaera librea" atalean, berriz, ibaxaren historia, jantziak eta artzaintza jarduera ikusgai eta irakurgai daude. "Ezkako zaldikoak" atalean, bertzela, almadiazainen nondik-norakoak azaltzen dituzte.
Goiko solairuan (sabaiaoan), "Hizkuntzaren xendak" atalean erronkarierazko grabazioak entzungai daude, Erronkariko Uskara delakoaren informazioarekin batera. Bertzela, ezpartinak egitera Maulera joandako erronkariar neskak gogorarazten dituzte, eta "Eskolatik ateratzean" atalean eskola zaharrak eta antzinako jolasak erakusten dituzte. Azkenik, musika eta dantzen aipamena egiten dute.

## Kanpo estekak

* (Gaztelaniaz)(Frantsesez)"Pax Avant" egitasmoaren webgunea
* (Gaztelaniaz)"Oroipenaren Etxea"
* Datuak: Q12259948
# Izadi hil

Izadi hila edo natura hila margolan mota bat da, elikagaiak, animalia hilak, loreak eta zenbait eguneroko gauzaki mahai baten gainean irudikatzen dituena. Izadi hilek askatasun handiagoa ematen diote ertilariei elementuak konposizio baten baitan antolatzeko orduan, inguraldearen edo erretratuen aldean.
Greko-erromatar munduan eta Erdi Aroan bazegoen izadi hilen irudikapenik, baina XVI. mendearen amaieran sortu zen genero bereizi gisa, eta ordutik ertilanen esparru garrantzitsua izan da. Herbehereetan hasi zen indarra hartzen, XVI. mendearen bukaeran eta XVII. mendearen hasieran. Hasierako izadi hilek sarritan sinbolo erlijioso eta alegorikoz hornituta zeuden. Izadi hil modernoagoak, berriz, bi dimentsioen muga hausten saiatu dira, eta bitarteko anitz erabiltzeko joera dute: argazkiak, ordenagailu bidezko grafikoak, bideo eta soinua, etab.
Izadi hiletan animalien hilotzak ere margotzen dira. Bizirik dauden animaliak margotzen direnean, lanak ez dira izadi hiltzat hartzen.
Oro har, izadi hilek garrantzi handiagoa ematen diote estetikari, errealitatea bere horretan margotzeari baino.

## Kanpo-estekak

* Datuak: Q170571
* Multimedia: Still-life paintings / Q170571
# Izabako gaztelua

Izabako gaztelua Nafarroa Garaiko Erronkariko ibaxako Izaba udalerrian kokatutako gaztelu bat da. Hiribildua menderatuz, Erdi Aroan Nafarroako Erresumarako sarbidea Bearnotik kontrolatzen zuen gotorleku bat egon zen. Zerbitzuan jarraitu zuen XVI. mendearen hasierara arte, Espainiako tropek suntsitu zuten arte.

## Historia

Lanak egin ziren gazteluan 1258an eta 1277an, Antso Ruiz Irunberrikoa zaldunak, Izabako eta Burgiko gazteluetako alkaideak, leialtasunezko omenaldia egin zion Juana erreginari, Uztakio Beaumarché seneskalaren pertsonan. Dorre nagusian lan egiten zen, 1300. urtean estalkiaren egurra berregiten, Paulo Betxabena alkaide zelarik. 1310ean Joan Lopitz Urrozkoa zaindaria zuen, eta 1320an Odon Miriacekoa; urte horietan, 6 libera diru eta 30 kahitze gari atxiki zizkioten. 1328tik 1340ra Martin Gartzia Leiungoa gotorlekuaren buruan agertzen da.
1350etik aurrera gazteluak utzikeria garai luze bat ezagutu zuen. Benetako kontuek ez dute erregistratzen beren esparruan egindako obren gasturik, ezta alkateei hartzekoen ordainketarik ere. 1405eko kontuetan berariaz jasotzen da garai hartan ez zegoela ez atxikipenik ez goarniziorik. 1482ko dokumentu batek dio lehenago eraitsia izan zela.
Fernando Katolikoak Nafarroa konkistatu zuenean, gaztelua eraitsi egin zuten. 1519an, Naiarako duke erregeordeak diruzainari agindu zion ez ziezaiola alkaideari atxikimendua ordaindu, gotorlekua eraitsia izan zelako.

## Erreferentziak

* Nafarroako Entziklopedia Handia | IZABA. (Noiz kontsultatua: 2022-01-09).

## Ikus, gainera

* Izaba
* Erronkaribar
* Nafarroako Erresuma

## Kanpo estekak

* Datuak: Q111103525
# Izabal aintzira

Izabal aintzira, Golfo Dulce ere deitua, Guatemalako ekialdean dagoen Izabal departamenduko aintzira da. 589,6 km²ko eremua hartzen du, Santa Cruz (ipar-mendebaldean), Minas (hego-mendebaldean) eta San Isidro (hego-ekialdean) mendiguneen artean, eta herrialdeko lakurik handiena da. Betebide nagusia Polochic ibaia da, eta Dulce ibaiaren bitartez Karibe itsasora isurtzen da.

## Erreferentziak

* ↑ Lagos de Guatemala Insivumeh.gob.gt
* ↑ Lake Izabal Global.britannica.com

## Kanpo estekak

* Datuak: Q138637
* Multimedia: Lago de Izabal / Q138637
# Izabelin udalerria

Izabelin Poloniako Mazoviako voivoderriko landa-udalerri bat da, Varsovia Mendebaldea barrutian kokatuta. 65,01 km²ko azalera du eta 2017ko datuen arabera 10521 biztanle zituen.

## Kanpo estekak

* Udalaren webgunea
* Datuak: Q980689
* Multimedia: Gmina Izabelin / Q980689
ieaMazoviako voivoderriko udalerriak :
# Izabal

Izabal Guatemalako ekialdean kokatutako departamendua da. Iparraldean Petén, Belize eta Karibe itsasoarekin du muga, hegoaldean Zacaparekin, ekialdean Hondurasekin; eta mendebaldean Alta Verapazekin. 9.038 km²ko eremua du eta 2012an 423.788 biztanle zituen.Departamenduaren erdialdean Izabal aintzira dago, Guatemalako handiena. Hiriburua Puerto Barrios da.

## Udalerriak

* El Estor
* Livingston
* Los Amates
* Morales
* Puerto Barrios

## Erreferentziak

* ↑ República de Guatemala (2012): Caracterización estadística Ine.gob.gt
* ↑ Victoria ALVARADO: Izabal, un Caribe verde Monografias.com

## Kanpo estekak

* Datuak: Q693658
* Multimedia: Izabal Department / Q693658
# Jens Keukeleire

Jens Keukeleire (Brujas, 1988ko azaroaren 23a) belgikar txirrindulari ohia da, profesionala 2010etik 2023ra. Zuzendari lanetan dihardu gaur egun.

## Palmaresa

2010
* Le Samyn
* Nokere Koerse
2011
* Austriako Itzuliko etapa bat
* 4. Nokere Koersen
2012
* Eneco Tourreko etapa bat (taldekako erlojupekoa)
* 9. Paris-Toursen
2013
* Burgosko Itzuliko bi etapa
* 7. Flandrian Zeharrean
2014
* 6. Tour de l'Eurométropolen
* 7. Camaioreko Sari Nagusian
* 8. Eneco Tourrean
* 9. Flandrian Zeharrean
2015
* 6. Paris-Roubaixen
* 9. E3 Harelbeken
2016
* Esloveniako Itzuliko etapa bat
* Espainiako Vueltako etapa bat
* 2. Halle-Ingooigemen
* 3. Bruno Beghelli Sari Nagusian
* 5. Flandrian Zeharrean
2017
* Belgikako Itzulia
* 2. Gante-Wevelgemen
2018
* Belgikako Itzulia
2019
* 3. Dunkerqueko Lau Egun etan
* 5. Binche-Tournai-Binchen

## Sailkapen orokorra Itzuli Handietan eta Munduko txapelketan

| Lasterketa | Lasterketa | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 | 2022 | 2023 |
| | Italiako Giroa | — | — | 127. | 74. | — | — | — | — | — | — | — | 78. | — | — |
| | Frantziako Tourra | — | — | — | — | 67. | — | — | 59. | UT | 98. | 89. | — | — | — |
| | Espainiako Vuelta | — | — | — | — | — | 93. | 64. | — | — | — | — | 50. | — | — |
| Munduko errepideko txapelketa | Munduko errepideko txapelketa | — | — | — | — | — | 71. | UT | 87. | — | — | — | — | — | — |
—: ez zuen parte hartu UT: utzi, ez zuen amaitu

## Kanpo estekak

* Jens Keukeleire - ProCyclingStats
* Datuak: Q281708
* Multimedia: Jens Keukeleire / Q281708
# Jens Stoltenberg

Jens Stoltenberg (1959ko martxoaren 16a) Norvegiako politikari laborista da, 2005 urtetik 2013ra herrialde lehen ministro zena. 2014ko urriaren 1an NATOko idazkari nagusia izendatu zuten. Mark Ruttek ordezkatu zuen kargu honetan 2024an.

## Ikus, gainera

* 2011ko Norvegiako atentatuak

## Kanpo estekak

* Datuak: Q57665
* Multimedia: Jens Stoltenberg / Q57665
# Jens Lehmann

Jens Gerhard Lehmann (Essen, 1969ko azaroaren 10a) alemaniar futbol atezain ohia da.
1987tik 2011ra FC Schalke 04, AC Milan, Borussia Dortmund, Arsenal FC eta VfB Stuttgart taldeetan jokatu zuen.
Alemaniako futbol selekzio nazionalean 61 partida jokatu zituen 1998 eta 2008 artean.

## Palmaresa

Schalke 04
* UEFA Kopa: 1996–97
* 2. Bundesliga]]: 1990–91
Milan
* Serie A: 1998–99
Borussia Dortmund
* Bundesliga: 2001–02
* UEFA Kopa txapeldunordea: 2001–02
Arsenal
* Premier League: 2003–04
* FA Cup: 2004–05
* FA Community Shield: 2004
* UEFAko Txapeldunen Liga txapeldunordea: 2005–06
Alemania
* Munduko futbol txapelketa txapeldunordea: 2002; hirugarren postua: 2006
* Europako Futbol Txapelketa txapeldunordea: 2008
* FIFA Konfederazio Kopa hirugarren postua: 2005

## Kanpo estekak

* Datuak: Q57114
* Multimedia: Jens Lehmann / Q57114
# Jens Lurås Oftebro

Jens Lurås Oftebro (Oslo, 2000ko uztailaren 21a) eskiatzaile norvegiarra da. 2022ko Neguko Olinpiar Jokoetan bi domina eskuratu ditu Konbinatu nordikoko proban, urrezkoa taldean eta zilarrezkoa bakarka.

## Ibilbidea

2017an hasi zen Munduko Gazte mailako txapelketan lehiatzen eta hurrengo urteetan hainbat domina lortu zituen, urrezkoa 2021ean.
2022ko Pekingo Jokoetan txapeldun olinpikoa izan zen taldeko proban eta zilarra eskuratu zuen bakarka malda handian, herrikide duen Jørgen Graabaken atzetik.
Anaia zaharragoa den Einar Lurås Oftebro ere Olinpiar Jokoetan aritu zen konbinatu nordikoan.

## Txapelketak

Neguko Olinpiar Jokoak :
| Urtea | Lekua | Domina | Proba |
| 2022 | Pekin ( Txina) | 01 ! | Taldeka malda handia/4 x 5 km |
| 2022 | Pekin ( Txina) | 02 ! | Bakarka malda handia/10 km |
| Munduko txapelketak ||||
| Urtea | Lekua | Domina | Proba |
| 2021 | Oberstdorf ( Alemania) | 01 ! | Taldeka malda handia/4 x 5 km |
| 2021 | Oberstdorf ( Alemania) | 03 ! | Bakarka malda ertaina/10 km |
| Munduko txapelketak (Gazte mailan) ||||
| Urtea | Lekua | Domina | Proba |
| 2018 | Kandersteg ( Suitza) | 03 ! | Taldeka malda handia/4 x 5 km |
| 2019 | Lahti ( Finlandia) | 02 ! | Taldeka malda handia/4 x 5 km |
| 2019 | Lahti ( Finlandia) | 03 ! | Bakarka malda ertaina/10 km |
| 2020 | Oberwiesenthal ( Alemania) | 01 ! | Bakarka malda ertaina/10 km |

## Erreferentziak

* ↑ «OFTEBRO Jens Luraas - Athlete Information» www.fis-ski.com (Noiz kontsultatua: 2022-02-28).
* ↑ «Pekín 2022 - Combinada nórdica - Historia Deportiva» www.historiadeportiva.com (Noiz kontsultatua: 2022-02-28).

## Kanpo estekak

* Datuak: Q47478268
* Multimedia: Jens Lurås Oftebro / Q47478268
# Jens Peter Jacobsen

Jens Peter Jacobsen (Thisted, Jutlandia, 1847ko apirilaren 7a - ib., 1885eko apirilaren 30a) daniar idazle eta zientzialaria izan zen. Danimarkako lehenengo idazle naturalista. Errealitatea zehatz aztertu zuen bere lanetan; jakintzaren eta fedearen arteko gatazka izan zuen bere kontakizunetako gai nagusietakoa. Zenbait artikulu idatzi zituen Darwini buruz, eta haren lan batzuk itzuli zituen. Bere lehen ipuina, Mogens (1872), daniar naturalismoaren aitzindaritzat hartzen da. Eleberri historiko garrantzitsu bat ere idatzi zuen, Fru Maria Grubbe (1876).
1886. urtean eman zuen argitara Niels Lyhne bere bigarren eleberria, gizon batek bizitzako filosofiaren bila eginiko alferreko ahaleginen historia.
Rainer Maria Rilkek bere Poeta gazte bati idatziak izeneko gutun-bilduman Jacobsenen obra goraipatu egin zuen, batez ere Mogens, Niels Lyhne eta Fru Maria Grubbe.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Rilke, Rainer Maria (2002): Poeta gazte bati idatziak, Donostia, Jakin. 28, 33, 34. or.

## Ikus, gainera

* Danierazko literatura
* Idazle daniarren zerrenda
* Datuak: Q370246
* Multimedia: Jens Peter Jacobsen / Q370246
* Espezieak: Jens Peter Jacobsen
# Jens Pieper

Jens Pieper (Brunswick, 1968ko otsailaren 9a) arkularia da. Alemania ordezkatu zuen 2008ko Udako Olinpiar Jokoetan.

## Erreferentziak

* ↑ Jens Pieper
* ↑ Jens PIEPER

## Kanpo estekak

* Datuak: Q111995
# Jens Zemke

Jens Zemke (Wiesbaden, 1966ko urriaren 17a) alemaniar txirrindulari ohia da. 1990eko Bidasoko Itzulian hirugarren sailkatu zen eta profesionaletara pasa zen. Bora-Hansgrohe taldeko zuzendaria da gaur egun.

## Palmaresa

1990
* 3. Bidasoko Itzulian
1992
* Bavariako Itzuliko etapa bat
1993
* 2. Bavariako Itzulian
1994
* Bavariako Itzuliko etapa bat
* 3. Vaucluseko Tourrean
1995
* 5. Haut-Varko Tourrean
1999
* Hessengo Itzulia eta etapa bat

## Kanpo estekak

* Datuak: Q1687402
# James Worthy

James Ager Worthy (Gastonia, Ipar Carolina, 1961eko otsailaren 27a) NBAko estatubatuar saskibaloi jokalari ohi bat da. Ezizenez Big Game James ("James Joko Bikain").
Los Angeles Lakers taldean jokatu zuen (1982-1994).
Jokalari gisa erretiroa hartu zuenez geroztik entrenatzaile lanetan jardun izan du.

## Kanpo estekak

* Estatistikak (Ingelesez)
* Datuak: Q362872
* Multimedia: James Worthy / Q362872
# James badia

James badia (ingelesez: James Bay; frantsesez: Baie James) Kanadako hego-ekialdeko golkoa da. Hudson badiaren hegoaldean dago, Ontario eta Quebeceko lurraldeek inguratzen dute mendebaletik eta ekialdetik. 450 km inguruko luzera du eta 242 kilometroko zabalera. Uharte asko daude golko honetan (Akimiski, Charlton...), eta ibai askok isurtzen dute ura bertan (Ekwan, Eastmain...).
Quebeceko gobernuak plangintza bat prestatu zuen 1970. urtean golkoaren baliatze egokiari begira (indar hidroelektrikoa La Grande ibaian, besteak beste).

## Historia

1610. urtean egon zen Henry Hudson ingeles itsasgizona badia hartan, eta 1631. urtean esploratu zuen Thomas James kapitainak; harengandik datorkio izena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q223810
* Multimedia: James Bay / Q223810
# Jameson Adams

Jameson Boyd Adams (1880ko martxoaren 6an, Rippinggale, Lincolnshire – 1962ko apirilaren 30a) meteorologoa eta Antartikako esploratzaile britainiarra izan zen.
1893an merkataritza-nabigazioan sartu zen, eta 3 urtez Royal Naval Reserve-ko tenientea izan zen. Ezkongabea izanik, Ernest Shackletonek zuzendutako Nimrod espedizioko (1097-1909) bigarren komandante eta meteorologo gisa abiatu zen.
Hegoalderagoen dagoen lekura iritsi ziren lau laguneko taldekoa izan zen, Hego polotik 180 km baino gutxiagora.

## Biografia

* (Ingelesez) Beau Riffenburgh (2005). Shackleton da Ahaztu Espedizioa: Bidaia, Nimrod. Bloomsbury Argitaratzea PLC. p. 384. ISBN 978-1582346113. ELA.
* (Ingelesez) Beau Riffenburgh. (2005). Shackleton's Forgotten Expedition: The Voyage of the Nimrod. Bloomsbury Argitaratzea PLC, 384 or. SFE ISBN 978-1582346113..

## Literatura

* Bertrand, Kenneth J.; Alberts, Fred G. 1956. Antartikako geografia izenak. U. S. Govt. Inprimatu. Off. Washington
* Riffenburgh, Beau. Nimrod (translated by Sebastian Vogel). Verlag, Berlin 2006, ISBN 3-82700530-2

## Erreferentziak

* ↑ Riffenburgh, Beau. Shackletons Forgotten Expedition: The Voyage of the Nimrod. , xxiii or..
* ↑ Gutxi gorabehera 88°23′S 162°00′E﻿ / ﻿88.383°S 162.000°E﻿ / -88.383; 162.000

## Kanpo loturak

* www.coolantarctica.com
* James Caird Society webgunea
* Datuak: Q1375917
* Multimedia: Jameson Adams / Q1375917
# James udalerria, Pottawattamie konderria (Iowa)

James udalerria Ameriketako Estatu Batuetako Iowa estatuko udalerri bat da, Pottawattamie konderrian. Azken zentsuaren arabera 196 biztanle zituen.

## Ekonomia

2020ko zentsuaren arabera, James udalerriak 63 etxebizitza zeuden. Per capita diru-sarrerak 30.135 estatubatuar dolar ziren.

## Kanpo estekak

* Datuak: Q10773810
# Jameson (Missouri)

Jameson Missourieko herri bat da. Daviess konderrian kokatua dago. 2010ean 133 biztanle zituen, 0,58 kilometro koadrotan banatuta.

## Ikus, gainera

* Daviess konderria

## Kanpo estekak

* Datuak: Q966094